সান্তিয়াগো মেট্রো
সান্তিয়াগো মেট্রো (স্পেনীয় ভাষায়: Metro de Santiago "মেত্রো দে সান্তিয়াগো") চিলির রাজধানী সান্তিয়াগোকে সেবা প্রদানকারী পাতাল ট্রেন বা মেট্রো ব্যবস্থা। এটি ৫টি লাইন ও ১০৫টি স্টেশনের একটি নেটওয়ার্ক। এর সর্বমোট দৈর্ঘ্য ১০৪.৫ কিমি। ১৯৭৫ সালে এটির উদ্বোধন হয়। দৈনিক প্রায় ২৫ লক্ষ যাত্রী এই মেট্রো ব্যবহার করেন। এটি চিলির ও সমগ্র লাতিন আমেরিকার অন্যতম সুনির্মিত আধুনিক মেট্রো ব্যবস্থা।
ফিলিপাইন
ফিলিপাইন (তাগালোগ ভাষায় Pilipinas "পিলিপিনাস্‌") সরকারীভাবে ফিলিপাইন প্রজাতন্ত্র (Repúbliká ng̃ Pilipinas "রেপুব্লিকা নাং পিলিপিনাস্‌") দক্ষিণ-পূর্ব এশিয়ার একটি রাষ্ট্র। এর রাজধানীর নাম ম্যানিলা।